पाएं अपने शहर की ताज़ा ख़बरें और फ्री ई-पेपरडाउनलोड करें
शहर की सड़कों पर बहाने बनाकर घूमने की आदत है, तो जरा संभल जाएं, क्योंकि अब पुलिसकर्मी ऐसे लोगों के ज्यादा चालान बनाएंगे और ज्यादा चालान बनाने वाले पुलिसकर्मियों को इस काम के लिए अवार्ड भी मिलना शुरू हो चुका है।
डीसीपी (ईस्ट) धर्मेंद्रसिंह ने बताया कि कोविड-19 गाइडलाइन की पालना सुनिश्चित करने के लिए सभी थाना इलाकों में विशेष अभियान चलाया जा रहा है। इसमें कोविड-19 रोकथाम के लिए की जा रही नाकाबंदी के दौरान सराहनीय कार्य करने वालों को प्रोत्साहित करने के लिए अवार्ड दिया जा रहा है।
इनमें मुख्य रूप से सर्वाधिक कार्रवाई करने वालों को अवार्ड व प्रशस्ति पत्र दिए जा रहे हैं। इसके तहत 29 अप्रैल को नाकाबंदी के दौरान जिला पूर्व में सर्वाधिक एमवी एक्ट के तहत 65 कार्यवाही करने पर महामंदिर थाने के हैड कांस्टेबल शोभाराम और 35 कार्यवाही करने वाले उदयमंदिर थाने के हैड कांस्टेबल सुमेरचंद को नकद पुरस्कार व प्रशंसा पत्र प्रदान किया गया।
पिछले साल के 42% चालान 4 माह में ही
पिछले साल मई में महामारी अधिनियम सरकार ने लागू किया था। पिछले साल 2020 में पुलिस की ओर से 62792 चालान काटे गए थे। जबकि इस बार चार महिने में ही 26461 चालान बनाए गए हैं। यानि पिछले साल के मुकाबले इस बार चार माह में 42 प्रतिशत चालान कर दिए गए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn